  Майя Бывальцева <p>31-тӥ южтолэзе Удмуртиын куд-ог интыосын ӧжыт зороз. Со сярысь Россиысь МЧС-лэн элькунъя валтӥсь управлениезлэн рресс-службаез ивортэ.</p> <p>Пуксёнэ улосвылын пильмаськылоз, тӧл лымшор палась секундскын 7-12 метре пельтоз. Нуназе элькунъя +6…+11 градус возиськоз. </p> <p>Омыр зӥбет луло узвесь юбоя 741 миллиметр луоз, омырлэн мускытлыкез – 68 процент.</p> <div class="incut" style="width: 100%;">   <div class="incut__text">Улосвыл Гидрометцентрлэн пресс-службаез ивортэмъя, кылем арняе Удмуртиын бӧрсьысь куинь нунал температурая рекордъёс выльдӥськизы: 27-тӥ южтолэзе омыр 9 градусозь шуназ (азьвылэз рекорд 1995-тӥ арын +8,9 градус), 28-тӥ южтолэзе +9,6 градусозь (1983-тӥ арын +9,5 градус), 29-тӥ южтолэзе +10,8 градусозь (1983-тӥ арын +10,2 градус)</div> </div> <p>Оштолэзьлэн нырысетӥ нуналъёсаз куазь воштӥськоз, вакчи дырлы кезьытскоз, тӧл кужмоялоз. 2-тӥ оштолэзьлы уйин -3…-8 градус, нуназе +1…+6 градус луоз. Тросаз ёросъёсын лымы, кот лымы, зор усёз. Сюресъёс вылын йӧвалег.</p> <p>Нырысь-валысь чакланъёсъя, арня пумын куазь вылысь шуныт кариськоз.</p> Тегъёс: Удмуртия куазь тулыс  